
Készült Bácsalmás Város Önkormányzata Képviselő-testületének 2017. február 23-án, 13 óra 30 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Nagy Gábor, Schaffer Tünde, valamint Turcsányi Csaba képviselők (7);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Dervalics Roland városüzemeltetési ügyintéző, valamint Rapcsák Albin, a Waschcaffe Kft. ügyvezetője, és kíséretében Bozsó Zsolt (5);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Légrádi Mária és Márai András képviselő (2).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő jelen van (78 %). Jegyzőkönyv-hitelesítőknek dr. Bakó Mária Lujza és Schaffer Tünde képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

27/2017. (II. 23.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete dr. Bakó Mária Lujza és Schaffer Tünde képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendi pont megtárgyalását javasolja, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

28/2017. (II. 23.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. február 23-i rendkívüli ülésén az alábbi napirendi pontot tárgyalja meg:

1. A Bácsalmás, Szent János u. 9. sz. alatti, cukrászda rendeltetésű helyiség hasznosítására kiírt pályázat elbírálása (2017.02.28-i KT-ülés 16. sz. előterjesztése)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

A Bácsalmás, Szent János u. 9. sz. alatti, cukrászda rendeltetésű helyiség hasznosítására kiírt pályázat elbírálása 
(A 2017.02.28-i KT-ülés 16. sz. előterjesztése a jegyzőkönyv melléklete.)

Németh Balázs polgármester az előterjesztés lényegét ismertetve elmondja, hogy a pályázatot a keddi pénzügyi bizottsági ülésen bontották fel. Ismerteti a Pénzügyi és Fejlesztési Bizottság határozati javaslatát, hozzátéve, hogy a bizottsági ülést követően a pályázó adminisztrációs hibára hivatkozva javította a pályázatát, vállalja a nettó 80 E Ft-os bérleti díj megfizetését, a pályázati feltételeket elfogadja. Javasolja, hogy február 24-étől, 5 évre adják bérbe az ingatlant a pályázónak. Határozati javaslatként ismerteti az alábbi határozatban foglaltakat, melynek elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

29/2017. (II. 23.) Bácsalmás v. öh.

A Bácsalmás, Szt. János u. 9. szám alatti, 
30,58 m2-es, a jövőben cukrászdaként 
hasznosítandó, nem lakás célú helyiség 
bérbeadása a Waschcaffe Kft. részére	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a beérkezett pályázatot elbírálva úgy dönt, hogy a Waschcaffe Kft.-t (székhelye: Bácsalmás, Köztársaság u. 27.) jelöli ki a Bácsalmás Város Önkormányzata tulajdonában lévő, Bácsalmás, Szent János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérlőjének az alábbiak figyelembevételével:
a)	a helyiség bérleti díja 80.000,- Ft + ÁFA/hó
b)	2017. február 24-től a működési engedély kiadásáig, legfeljebb 3 hónapig bérleti díj fizetési kötelezettség nincs
c)	 2018. március 1-től a havi bérleti díj a KSH által közzétett infláció mértékével emelkedik
d) a szerződés megkötésének feltétele a kaucióként megállapított 3 havi bérleti díj megfizetése
e)	a bérlet időtartama 5 év

2.	A Képviselő-testület felkéri Patocskai Ibolya jegyzőt a szükséges intézkedések megtételére. 

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
3. Horváth István Attila PBÜ osztályvezető
4. Dervalics Roland városüzemeltetési ügyintéző
5. Feketéné Ónodi Erzsébet, a VMVKKI igazgatója
- levélben	1. pályázó

Németh Balázs polgármester – több napirendi pont nem lévén – megköszöni a részvételt, és az ülést 13 óra 45 perckor berekeszti.

K. m. f.

